સૌરાષ્ટ્ર અને કચ્છમાં ભાજપનું પ્રદર્શન સૌથી નબળું રહ્યું છે. અહીં 54માંથી માત્ર 23 બેઠકો ભાજપના ફાળે આવી છે. કચ્છની 6માંથી 5 બેઠકો ભાજપના હાથમાં હતી અને એક કોંગ્રેસના હાથમાં તથા સૌરાષ્ટ્રની 48 બેઠકોમાંથી 30 ભાજપના કબજામાં હતી. હવે ભાજપના હાથમાં 19 અને કોંગ્રેસના હાથમાં 28 બેઠકો છે. આ આંકડા સાબિત કરે છે કે કાઠિયાવાડી પટેલોએ કોંગ્રેસને સમર્થન આપ્યું છે. વર્ષ 1985ની ચૂંટણીના પરિણામો પણ કંઇક આવા જ હતા, એ સમયે પણ કચ્છની 6માંથી 5 બેઠકો પર કોંગ્રેસ વિજયી થઇ હતી અને સૌરાષ્ટ્રની 52માંથી 43 બેઠકો કોંગ્રેસના ફાળે ગઇ હતી. આ ચૂંટણીમાં 182 બેઠકોમાંથી 149 બેઠકો પર કોંગ્રેસનો વિજય થયો હતો.